**ประเด็นการตรวจราชการของผู้ตรวจราชการกระทรวงมหาดไทย**

**ประจำเดือนเมษายน ๒๕๖๔**

\*\*\*\*\*\*\*\*\*\*\*\*\*\*\*\*\*\*\*\*\*

| **ลำดับ** | **ประเด็นตรวจราชการ** | **หมายเหตุ** |
| --- | --- | --- |
| **1** | **การตรวจติดตามโครงการพัฒนาพื้นที่ต้นแบบ การพัฒนาคุณภาพชีวิตตามหลักทฤษฎีใหม่ ประยุกต์สู่ “โคก หนอง นา โมเดล”**- ผลการดำเนินโครงการฯ กิจกรรมที่ ๒ สร้างพื้นที่เรียนรู้ชุมชนต้นแบบการพัฒนาคุณภาพชีวิตระดับตำบล และพัฒนาพื้นที่ครัวเรือนต้นแบบการพัฒนาคุณภาพชีวิตระดับครัวเรือนของจังหวัดเป็นอย่างไร จังหวัดมีปัญหา/อุปสรรคในการดำเนินงานหรือไม่ หากมีปัญหา/อุปสรรคได้ดำเนินการแก้ไขปัญหาในระดับพื้นที่แล้วหรือไม่ อย่างไร- การดำเนินโครงการฯ ของจังหวัดได้ดำเนินโครงการฯ ในที่ดินที่ไม่ได้รับอนุญาตจากเจ้าของกรรมสิทธิ์หรือผู้มีอำนาจอนุญาตตามกฎหมาย (พื้นที่ป่าไม้/ส.ป.ก/อุทยาน/อื่น ๆ) หรือไม่ อย่างไร ถ้ามีจังหวัดได้ดำเนินการอย่างไร - ปัญหา/อุปสรรคใดที่จังหวัดไม่สามารถแก้ไขปัญหาได้และประสงค์ให้กระทรวงมหาดไทย/ส่วนราชการส่วนกลางช่วยเหลือ- ข้อเสนอแนะเชิงพื้นที่- ข้อเสนอแนะเชิงนโยบาย**ประเด็นเน้นย้ำ** ๑) ขอให้จังหวัดได้สื่อสารสร้างความเข้าใจแนวทางดำเนินโครงการฯ เป็นการดำเนินงานร่วมกันระหว่างภาครัฐและประชาชนในการพัฒนาพื้นที่ต้นแบบ (มิใช่ภาครัฐทำให้ประชาชน) พื้นที่ต้นแบบเหล่านี้จะเป็นศูนย์เรียนรู้ให้กับผู้สนใจได้มาเรียนรู้อย่างน้อย 5 ปี2) ขอให้จังหวัดเร่งรัดกลุ่มเป้าหมาย (CLM/HLM) เลือกแบบแปลงมาตรฐานสำหรับนำมาใช้ในการขุดปรับแปลง หรือกรณีที่กลุ่มเป้าหมายมีความประสงค์ดำเนินการออกแบบใหม่ดำเนินการจัดทำแบบใหม่ เพื่อให้ก่อหนี้ผูกพัน ภายในวันที่ 30 เมษายน 25643) ขอให้จังหวัดได้เน้นย้ำการจัดซื้อจัดจ้างตามระเบียบฯ และต้องให้แล้วเสร็จ (ลงนามในสัญญา) และจัดทำ PO ในระบบ GFMIS ภายในวันที่ 30 เมษายน 2564 ตามมติ ครม. วันที่ 9 กุมภาพันธ์ 2564 4) ขอให้จังหวัดได้เน้นย้ำการดำเนินการโครงการฯ โดยหลักธรรมภิบาล และเตรียมความพร้อมรองรับประเด็นการตรวจสอบภายหลังการดำเนินการในโครงการฯ  | **- สำนักงานพัฒนาชุมชนจังหวัดสมุทรปราการ** |
| **2** | **การตรวจติดตามการแก้ไขปัญหาผักตบชวา ภารกิจตามนโยบายรัฐบาล**- สถานการณ์ผักตบชวาของจังหวัดเป็นอย่างไร - จังหวัดมีมาตรการอย่างไรในการแก้ไขปัญหาผักตบชวา- การแก้ไขปัญหาผักตบชวาที่สามารถเป็นแบบอย่างได้ (Best practice) มีหรือไม่ ดำเนินการอย่างไร- มีปัญหา/อุปสรรคใดที่จังหวัดไม่สามารถแก้ไขปัญหาได้ และประสงค์ให้กระทรวงมหาดไทย/ส่วนราชการส่วนกลางช่วยเหลือ - ข้อเสนอแนะเชิงพื้นที่- ข้อเสนอแนะเชิงนโยบาย**ประเด็นเน้นย้ำ** 1) ขอให้จังหวัดกำชับให้หน่วยงานในพื้นที่ตรวจสอบและดำเนินการกำจัดผักตบชวาในคู คลอง หนอง บึง แหล่งน้ำปิด และแหล่งน้ำเชื่อมโยง และจัดให้มีการประชุมคณะทำงานฯ เพื่อกำหนดมาตรการและแผนงานในการดำเนินการกำจัดผักตบชวาอย่างต่อเนื่อง2) ขอให้จังหวัดกำชับอำเภอในพื้นที่ผลักดันให้การดำเนินกิจกรรมของชมรมคนริมน้ำบริเวณแหล่งน้ำลำคลองทุกพื้นที่เป็นไปตามแผนงานและวัตถุประสงค์ของการจัดตั้งชมรมคนริมน้ำ โดยให้อำเภอสนับสนุน กระตุ้นเตือน ให้มีการดำเนินกิจกรรมจัดเก็บและกำจัดผักตบชวาอย่างต่อเนื่อง | **- สำนักงานโยธาธิการและผังเมืองจังหวัดสมุทรปราการ****- องค์การบริหารส่วนจังหวัดสมุทรปราการ** |
| **ประเด็นเน้นย้ำ** |
| **1** | **การตรวจติดตามโครงการ “น้อมนำแนวพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สู่แผนปฏิบัติการ 90 วัน ปลูกผักสวนครัวเพื่อสร้างความมั่นคงทางอาหาร” รอบ 2**1) ขอความร่วมมือผู้ว่าราชการจังหวัด รองผู้ว่าราชการจังหวัด นายอำเภอ หัวหน้าส่วนราชการ ร่วมดำเนินการตามโครงการปลูกผักสวนครัว สร้างความมั่นคงทางอาหารฯ 2) ขอให้จังหวัดกำหนดกระบวนการ/แนวทางเป้าหมายและกิจกรรมของจังหวัด เพื่อให้สำนักงานส่งเสริมการปกครองท้องถิ่นจังหวัด/อำเภอ และสำนักงานพัฒนาชุมชนจังหวัด/อำเภอ หน่วยงานอื่น ๆ ร่วมดำเนินโครงการฯ3) ขอให้จังหวัดได้สนับสนุนและติดตามกลไกขับเคลื่อน 3 ประสาน (นักพัฒนาชุมชนท้องถิ่น,พัฒนากร และนักพัฒนาพื้นที่ต้นแบบ,นักพัฒนาภาคประชาชน) เพื่อขับเคลื่อนโครงการฯ ให้เปน็นรูปธรรม4) ขอให้จังหวัดได้รณรงค์สร้างกระแสและกระตุ้นการรับรู้ และการส่งเสริมการประกวดคลิปวิดีโอรณรงค์การน้อมนำแนวพระราชดำริฯ 5) ขอให้จังหวัดได้สนับสนุนการขับเคลื่อนโครงการฯ สู่เป้าหมาย ทุกครัวเรือนคือคลังอาหาร ทุกหมู่บ้านคือศูนย์แบ่งปัน  | **- สำนักงานพัฒนาชุมชนจังหวัดสมุทรปราการ** |
| **2** | **การตรวจติดตามข้อมูลและเบาะแสการกระทำผิดกฎหมายและการร้องเรียนที่เป็นเหตุที่ทำให้เกิดการแพร่ระบาดของโรคติดเชื้อไวรัสโคโรนา 2019**1) ขอให้จังหวัดดำเนินการในการป้องกันและเฝ้าระวังการกระทำผิดกฎหมายและการร้องเรียนที่เป็นเหตุที่ทำให้เกิดการแพร่ระบาดของโรคติดเชื้อไวรัสโคโรนา 2019 โดยให้ถือปฏิบัติตามข้อกำหนดออกตามความในมาตรา ๙ แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 17) ประกาศ ณ วันที่ 6 มกราคม 2564 ข้อ ๓ การปราบปรามและลงโทษผู้กระทำผิดอันเป็นเหตุให้เกิดการระบาดของโรค 2) ขอให้กรุงเทพมหานครและจังหวัดได้มีการกำหนดมาตรการกวดขัน สอดส่อง และเฝ้าระวัง การกระทำความผิดซึ่งเป็นความผิดกฎหมายและส่งผลกระทบเป็นเหตุที่ทำให้เกิดการแพร่ระบาดของโรคอย่างรุนแรงในพื้นที่ ประกอบด้วย แหล่งมั่วสุม สถานบันเทิง สถานบริการ ยาเสพติด ค้าประเวณี และเรื่องอื่น ๆ ที่ปล่อยให้มีการมั่วสุมไม่ปฏิบัติตามมาตรการควบคุมโควิด – 19 หากพบข้อมูลเบาะแสนการกระทำความผิดให้รายงานผลพร้อมเอกสารหลักฐานที่เกี่ยวข้องให้ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) ทราบ  | **- ที่ทำการปกครองจังหวัดสมุทรปราการ** |
| **3** | **การติดตามการควบคุม ดูแล ความปลอดภัยของอาคาร และป้ายโฆษณาขนาดใหญ่**ขอให้จังหวัดกำชับองค์กรปกครองส่วนท้องถิ่นดำเนินการ ดังนี้  1) แจ้งเตือนประชาชน สอดส่องดูแลอาคารบ้านเรือน ให้มีสภาพมั่นคง แข็งแรงและระมัดระวังอันตรายที่อาจเกิดจากพายุฤดูร้อน 2) ในการพิจารณาอนุญาตก่อสร้างหรือดัดแปลงให้ตรวจสอบและพิจารณาให้เป็นไปตามกฎหมายว่าด้วยการควบคุมอาคารอย่างเคร่งครัด และต้องมีวิศวกรที่มีใบอนุญาตประกอบวิชาชีพวิศวกรรมควบคุมตามกฎหมายว่าด้วยวิศวกรเป็นผู้คำนวณและรับรองความมั่นคงแข็งแรง ในกรณีที่ป้ายมีความสูงจากระดับฐานตั้งแต่ 10 เมตรขึ้นไป หรือมีพื้นที่ตั้งแต่ 50 ตารางเมตรขึ้นไป นอกจากมีวิศวกรเป็นผู้คำนวณและรับรองความมั่นคงแข็งแรงแล้วยังต้องมีการตรวจสอบงานออกแบบและคำนวณส่วนต่าง ๆ ของโครงสร้างป้ายโดยวิศวกรที่มีใบอนุญาตประกอบวิชาชีพวิศวกรรมควบคุม ระดับวุฒิวิศวกรสาขาวิศวกรรมโยธาด้วย 3) ป้ายที่ก่อสร้างหรือดัดแปลงโดยฝ่าฝืนกฎหมาย เจ้าพนักงานท้องถิ่นต้องดำเนินการตามอำนาจหน้าที่อย่างเคร่งครัด 4) ป้ายที่ได้รับอนุญาตแต่มีสภาพเก่าชำรุดบกพร่องอันอาจไม่ปลอดภัยต้องดำเนินการตรวจสอบ และมีคำสั่งให้เจ้าของป้ายดำเนินการแก้ไขภายในระยะเวลาที่กำหนด หากไม่แก้ไขให้พิจารณาสั่งรื้อถอนป้ายนั้นต่อไป 5) ป้ายที่ติดตั้งบนพื้นดินที่มีความสูง 15 เมตรขึ้นไป หรือมีพื้นที่ตั้งแต่ 50 ตารางเมตรขึ้นไปป้ายที่ติดตั้งบนหลังคา หรือดาดฟ้าของอาคารที่มีพื้นที่ตั้งแต่ 25 ตารางเมตรขึ้นไปซึ่งเข้าข่ายเป็นอาคารที่ต้องตรวจสอบตามกฎหมาย หากป้ายลักษณะดังกล่าวข้างต้นได้ก่อสร้างมาแล้วไม่น้อยกว่า 1 ปี ให้แจ้งเจ้าของป้ายดำเนินการจัดหาผู้ตรวจสอบที่ขึ้นทะเบียนกับคณะกรรมการควบคุมอาคารมาดำเนินการตรวจสอบความมั่นคงแข็งแรงและระบบอุปกรณ์ต่าง ๆ แล้วให้เจ้าของป้ายส่งรายงานผลการตรวจสอบให้เจ้าพนักงานท้องถิ่นพิจารณาออกใบรับรองการตรวจสอบ หากผู้ใดฝ่าฝืนจะมีโทษตามมาตรา 65 ทวิ ต้องระวางโทษจำคุกไม่เกินสามเดือนหรือปรับไม่เกินหกหมื่นบาท หรือทั้งจำทั้งปรับ นอกจากต้องระวางโทษตามวรรคหนึ่งแล้ว ผู้ไม่ปฏิบัติตาม มาตรา 32 ทวิ ยังต้องระวางโทษปรับอีกวันละไม่เกินหนึ่งหมื่นบาทจนกว่าจะปฏิบัติให้ถูกต้อง โดยเจ้าพนักงานท้องถิ่นต้องแจ้งความต่อพนักงานสอบสวนเพื่อดำเนินคดีอาญากับผู้ฝ่าฝืนด้วย และมีคำสั่งให้เจ้าของป้ายดำเนินการแก้ไขภายในระยะเวลาที่กำหนดหากไม่แก้ไขให้พิจารณาสั่งรื้อถอนป้ายนั้นต่อไป 6) ขอให้จังหวัดควบคุม ดูแล ความปลอดภัย และสำรวจตรวจสอบอาคารและสิ่งปลูกสร้างของหน่วยงานราชการในพื้นที่ พร้อมทั้งบำรุงรักษาอาคารและสิ่งปลูกสร้างนั้นให้มีความปลอดภัย | **- โยธาธิการและผังเมืองจังจังหวัดสมุทรปราการ****- องค์การบริหารส่วนจังหวัดสมุทรปราการ****- ท้องถิ่นจังหวัดสมุทรปราการ** |
| **4** | **การตรวจติดตามการป้องกันและแก้ไขปัญหาสาธารณภัย** **4.1 การดำเนินการป้องกันและแก้ไขปัญหาไฟป่าหมอกควัน และฝุ่นละอองขนาดเล็ก (PM 2.5) ปี 2564** 1) ขอให้จังหวัดพิจารณาปรับใช้แนวทางการดำเนินงานตามมาตรการภายใต้แผนปฏิบัติการขับเคลื่อนวาระแห่งชาติ “การแก้ไขปัญหามลพิษด้านฝุ่นละออง” ประกอบด้วย (๑) มาตรการเพิ่มประสิทธิภาพในการบริหารจัดการเชิงพื้นที่ (การแก้ไขปัญหาในระยะเร่งด่วนและในช่วงวิกฤต) (๒) มาตรการป้องกันและลดการเกิดมลพิษที่ต้นทาง (แหล่งกำเนิด) (๓) มาตรการเพิ่มประสิทธิภาพการบริหารจัดการมลพิษ 2) ขอให้กองอำนวยการป้องกันและบรรเทาสาธารณภัยจังหวัดเพิ่มความเข้มงวดในการดำเนินการตามมาตรการฯ โดยจัดทำแผนปฏิบัติการเพื่อขับเคลื่อนในทุกมาตรการอย่างเข้มข้นอย่างต่อเนื่องและครอบคลุมทุกมิติ  3) ขอให้จังหวัดบูรณาการการทำงานร่วมกับหน่วยงานที่เกี่ยวข้องในพื้นที่ โดยมีการแบ่งมอบภารกิจหน้าที่ในการบังคับใช้กฎหมายที่เกี่ยวข้องอย่างเคร่งครัด และดำเนินคดีตามกฎหมายกับผู้กระทำผิดอย่างจริงจัง 4) ขอให้จังหวัดประชาสัมพันธ์สร้างการรับรู้ให้ประชาชนเกิดความตระหนักถึงผลกระทบจากการดำเนินกิจกรรมที่ก่อให้เกิดฝุ่นละอองขนาดเล็ก (PM 2.5) พร้อมทั้งสร้างความเข้าใจถึงสถานการณ์ ข้อมูลด้านสุขภาพ แนวทางปฏิบัติในการดูแลสุขภาพของประชาชน**4.2 การป้องกันและแก้ไขปัญหาภัยแล้ง** 1) ขอให้จังหวัดสำรวจตรวจสอบพื้นที่เสี่ยงขาดแคลนน้ำเพื่อการอุปโภคบริโภคครอบคลุมถึงระดับหมู่บ้าน/ชุมชน และกำชับอำเภอให้จัดทำข้อมูลพื้นที่เสี่ยงขาดแคลนน้ำเพื่อการอุปโภคบริโภคครอบคลุมถึงระดับหมู่บ้าน/ชุมชน โดยให้บูรณาการร่วมกับหน่วยงานที่เกี่ยวข้องในพื้นที่ตรวจสอบรายละเอียดข้อเท็จจริงเชิงพื้นที่ 2) ขอให้จังหวัดมีการปรับแผนเผชิญเหตุภัยแล้ง รวมทั้งมาตรการให้ความช่วยเหลือของจังหวัดที่สอดคล้องกับสถานการณ์ปัจจุบัน เช่น การใช้กลไกระบบบัญชาการเหตุการณ์ ได้แก่ กลุ่มพยากรณ์โดยจัดตั้งคณะทำงานติดตามสถานการณ์ภายใต้โครงสร้างกองอำนวยการป้องกันและบรรเทาสาธารณภัยจังหวัด, กลุ่มบริหารจัดการน้ำ โดยดำเนินการในรูปแบบคณะกรรมการ/คณะทำงานของจังหวัด มีหน่วยงานด้านการบริหารจัดการน้ำเป็นฝ่ายเลขานุการ, กลุ่มปฏิบัติการแก้ไขปัญหาการขาดแคลนน้ำ ฯลฯ  | **- สำนักงานป้องกันและบรรเทาสาธารณภัยจังหวัดสมุทรปราการ** |